తెలంగాణలో మహిళా తహసీల్దార్ దారుణహత్య WATCH LIVE TV
Ex BCCI Secretary: దేశం కంటే క్రికెట్ ముఖ్యమా..? తేల్చుకోండి..!
ఉగ్రదాడిలో 40 మంది భారత్ జవాన్లు అసువులు బాసిన తర్వాత.. పాకిస్థాన్‌తో టీమిండియా మ్యాచ్ ఆడుతుందని ఎలా అనుకుంటున్నారు..? -  బీసీసీఐ మాజీ సెక్రటరీ సంజయ్ పటేల్‌
Samayam Telugu | Updated:
Feb 19, 2019, 12:05PM IST
హైలైట్స్
ఇంగ్లాండ్ వేదికగా మే 30 నుంచి ప్రపంచకప్ మొదలు
జూన్ 16న షెడ్యూల్ ప్రకారం భారత్, పాకిస్థాన్ ఢీ
ఆ మ్యాచ్‌ని బహిష్కరించాలంటూ దేశ వ్యాప్తంగా పెరుగుతున్న డిమాండ్లు
మ్యాచ్ ఆడితే.. మనకి దేశం కంటే క్రికెట్ ముఖ్యమని చెప్పినట్లవుతుందని హెచ్చరికలు
పుల్వామా ఉగ్రదాడితో.. భారత్ , పాకిస్థాన్ మధ్య నెలకొన్న యుద్ధ వాతావారణ ప్రభావం క్రమంగా ప్రపంచకప్‌పై పడుతోంది. ఇంగ్లాండ్ వేదికగా మే 30 నుంచి ప్రారంభంకానున్న వన్డే ప్రపంచకప్‌లో.. షెడ్యూల్ ప్రకారం జూన్ 16న భారత్, పాకిస్థాన్ జట్లు తలపడాల్సి ఉండగా.. ఆ మ్యాచ్‌ను బహిష్కరించాలని దేశవ్యాప్తంగా పెద్ద ఎత్తున డిమాండ్లు వినిపిస్తున్నాయి.
భారత్, పాకిస్థాన్‌ మ్యాచ్‌ గురించి బీసీసీఐ మాజీ సెక్రటరీ సంజయ్ పటేల్‌ని ప్రశ్నించగా.. ‘ఉగ్రదాడిలో 40 మంది భారత్ జవాన్లు అసువులు బాసిన తర్వాత.. పాకిస్థాన్‌తో టీమిండియా మ్యాచ్ ఆడుతుందని ఎలా అనుకుంటున్నారు..? నా అవగాహన మేరకు చెప్తున్నా.. ప్రపంచకప్‌లో పాక్‌తో భారత్ మ్యాచ్ ఆడదు. ఒకవేళ మ్యాచ్ ఆడితే.. దేశం కంటే మనకి క్రికెట్ ముఖ్యమని ప్రపంచానికి చాటిచెప్పినట్లవుతుంది. దేశంలో ఎవరిని అడిగినా.. ఇదే సమాధానం వస్తుంది’ అని ఘాటుగా స్పందించాడు.